חוק הרשות הלאומית למורשת יהדות בוכרה

{{ח:התחלה}}
{{ח:כותרת|חוק הרשות הלאומית למורשת יהדות בוכרה, התשס״ז–2007}}

{{ח:פתיח-התחלה}}
{{ח:מאגר|2000572}} {{ח:תיבה|ס״ח תשס״ז, 101|חוק הרשות הלאומית למורשת יהדות בוכרה|https://fs.knesset.gov.il/17/law/17_lsr_299967.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”המועצה“ – מועצת הרשות שמונתה לפי {{ח:פנימי|סעיף 6|סעיף 6}};
{{ח:ת|סוג=הגדרה}} ”המנהל“ – המנהל הכללי של הרשות שמונה לפי {{ח:פנימי|סעיף 13|סעיף 13}};
{{ח:ת|סוג=הגדרה}} ”הרשות“ – הרשות הלאומית למורשת יהדות בוכרה שהוקמה לפי הוראות חוק זה;
{{ח:ת|סוג=הגדרה}} ”השר“ – שר המדע התרבות והספורט;
{{ח:ת|סוג=הגדרה}} ”מורשת יהדות בוכרה“ – לרבות תרבות, שפה, אמנות, דת, מסורת ומנהגים של קהילת יהדות בוכרה.

{{ח:סעיף|2|הקמת הרשות}}
{{ח:ת}} מוקמת בזה הרשות הלאומית למורשת יהדות בוכרה.

{{ח:סעיף|3|מטרות הרשות וסמכויותיה}}
{{ח:תת|(א)}} הרשות תפעל לקידום מטרות אלה:
{{ח:תתת|(1)}} הנצחת מורשת יהדות בוכרה והנחלתה לדורות הבאים;
{{ח:תתת|(2)}} מחקר ותיעוד של מורשת יהדות בוכרה.
{{ח:תת|(ב)}} לשם קידום מטרותיה לפי חוק זה, רשאית הרשות, בין השאר, לייעץ בנוגע לפעולות חינוך, הסברה והדרכה, לקיים ימי עיון כנסים ואירועים, לקדם, בתיאום עם מוסדות מוכרים להשכלה גבוהה ומוסדות מחקר אחרים, מחקרים אקדמיים ולקדם הוצאה לאור של פרסומים וספרים; בחוק זה, ”מוסד מוכר“ – כמשמעותו {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}}.

{{ח:סעיף|4|הרשות – תאגיד}}
{{ח:ת}} הרשות היא תאגיד.

{{ח:סעיף|5|הרשות – גוף מבוקר}}
{{ח:ת}} הרשות היא גוף מבוקר כמשמעותו {{ח:חיצוני|חוק מבקר המדינה|בחוק מבקר המדינה, התשי״ח–1958 [נוסח משולב]}}.

{{ח:סעיף|6|המועצה}}
{{ח:ת}} לרשות תהיה מועצה של 13 חברים שימנה השר, ואלה חבריה:
{{ח:תת|(1)}} נציג משרד המדע התרבות והספורט, מבין עובדי המשרד;
{{ח:תת|(2)}} נציג משרד החינוך, לפי המלצת שר החינוך, מבין עובדי משרדו;
{{ח:תת|(3)}} נציג משרד האוצר, לפי המלצת שר האוצר, מבין עובדי משרדו;
{{ח:תת|(4)}} שני אנשי הסגל האקדמי במוסדות מוכרים בארץ בעלי ידע בתחום מורשת יהדות בוכרה, לפי המלצת המועצה להשכלה גבוהה;
{{ח:תת|(5)}} שלושה יוצרים בתחום הספרות, המוסיקה, התאטרון, המחול או האמנות של מורשת יהדות בוכרה, בהתייעצות עם המועצה לתרבות ואמנות לפי {{ח:חיצוני|חוק התרבות והאמנות|חוק התרבות והאמנות, התשס״ג–2002}} (להלן – חוק התרבות והאמנות);
{{ח:תת|(6)}} שני רבנים העוסקים בתחום מורשת יהדות בוכרה;
{{ח:תת|(7)}} שני נציגי ציבור בעלי ידע בתחום מורשת יהדות בוכרה או בעלי זיקה לתחום;
{{ח:תת|(8)}} נציג בית התפוצות לפי {{ח:חיצוני|חוק בית התפוצות|חוק בית התפוצות, התשס״ו–2005}} (להלן – חוק בית התפוצות).

{{ח:סעיף|7|סייג למינוי חבר מועצה}}
{{ח:ת}} לא ימונה לחבר המועצה מי שהורשע בעבירה אשר מפאת מהותה, חומרתה או נסיבותיה אין הוא ראוי לכהן כחבר המועצה.

{{ח:סעיף|8|יושב ראש המועצה}}
{{ח:ת}} השר ימנה יושב ראש למועצה וממלא מקום קבוע מבין חברי המועצה האמורים {{ח:פנימי|סעיף 6|בפסקאות (4) עד (7) שבסעיף 6}}.

{{ח:סעיף|9|תפקידי המועצה}}
{{ח:ת}} אלה תפקידי המועצה:
{{ח:תת|(1)}} לקבוע את מדיניות הרשות ולהתוות את קווי פעולתה;
{{ח:תת|(2)}} לאשר את תקציב הרשות;
{{ח:תת|(3)}} לפקח על ביצוע המדיניות של הרשות ועל ביצוע קווי פעולתה.

{{ח:סעיף|10|תקופת כהונה}}
{{ח:ת}} חבר המועצה יתמנה לתקופה של ארבע שנים, והשר רשאי לשוב ולמנותו לתקופת כהונה רצופה נוספת אחת.

{{ח:סעיף|11|פקיעת כהונה}}
{{ח:תת|(א)}} חבר המועצה יחדל לכהן לפני תום תקופת כהונתו בהתקיים אחד מאלה:
{{ח:תתת|(1)}} הוא התפטר במסירת כתב התפטרות לשר וליושב ראש המועצה;
{{ח:תתת|(2)}} חדל להתקיים בו התנאי שמכוחו מונה;
{{ח:תתת|(3)}} לגבי נציג הציבור – אם נתמנה להיות עובד המדינה;
{{ח:תתת|(4)}} נתקיים בו הסייג הקבוע {{ח:פנימי|סעיף 16|בסעיף 16(א)}};
{{ח:תתת|(5)}} נבצר ממנו דרך קבע למלא את תפקידו;
{{ח:תתת|(6)}} הוא הורשע בעבירה כאמור {{ח:פנימי|סעיף 7|בסעיף 7}}.
{{ח:תת|(ב)}} הוגש כתב אישום נגד חבר המועצה בעבירה שמפאת מהותה, חומרתה או נסיבותיה אין הוא ראוי לכהן כחבר המועצה, רשאי השר להשעותו מכהונתו עד למתן פסק דין סופי בענינו, ולמנות לו ממלא מקום לתקופת ההשעיה; לא יושעה חבר המועצה אלא לאחר שניתנה לו הזדמנות להביא לפני השר את טענותיו לענין ההשעיה, בתוך תקופה שהורה השר.
{{ח:תת|(ג)}} השר רשאי להעביר חבר מועצה מכהונתו לפני תום תקופת כהונתו אם הוא נעדר בלא סיבה מוצדקת מארבע ישיבות רצופות של המועצה או מיותר משליש מהישיבות שקיימה המועצה בשנה אחת.
{{ח:תת|(ד)}} התפטר חבר המועצה או חדל מסיבה אחרת לכהן כחבר המועצה לפני תום תקופת כהונתו, ימונה חבר אחר במקומו, באותה הדרך שבה נתמנה אותו חבר לפי {{ח:פנימי|סעיף 6|סעיף 6}}, וליתרת תקופת כהונתו.

{{ח:סעיף|12|סדרי עבודת המועצה}}
{{ח:תת|(א)}} המנין החוקי בישיבות המועצה הוא רוב חבריה, ובהם יושב ראש המועצה או ממלא מקומו הקבוע.
{{ח:תת|(ב)}} החלטות המועצה יתקבלו ברוב קולות של המשתתפים בהצבעה; היו הקולות שקולים, יהיה ליושב ראש המועצה, או לממלא מקומו הקבוע אם הוא מנהל את הישיבה, קול נוסף.
{{ח:תת|(ג)}} המועצה תקבע את סדרי עבודתה ואת סדרי הדיונים בה, ככל שאלה לא נקבעו לפי חוק זה.

{{ח:סעיף|13|מנהל הרשות}}
{{ח:תת|(א)}} המועצה, באישור השר, תמנה מנהל כללי לרשות.
{{ח:תת|(ב)}} המנהל ממונה על ביצוע תפקידי הרשות ויישום החלטות המועצה.

{{ח:סעיף|14|כהונת המנהל}}
{{ח:תת|(א)}} תקופת כהונתו של המנהל תהיה ארבע שנים; המועצה, באישור השר, רשאית לשוב ולמנותו לתקופה נוספת אחת.
{{ח:תת|(ב)}} המנהל יחדל לכהן לפני תום תקופת כהונתו בהתקיים אחד מאלה:
{{ח:תתת|(1)}} התפטר במסירת כתב התפטרות לשר וליושב ראש המועצה;
{{ח:תתת|(2)}} נבצר ממנו דרך קבע למלא את תפקידו;
{{ח:תתת|(3)}} הורשע בעבירה אשר מפאת מהותה, חומרתה או נסיבותיה אין הוא ראוי לכהן כמנהל הרשות;
{{ח:תתת|(4)}} המועצה החליטה על הפסקת כהונתו ברוב של לפחות שני שלישים מכלל חבריה בשל כך שאינו ממלא את תפקידו כראוי.
{{ח:תת|(ג)}} הוגש כתב אישום נגד המנהל בעבירה שמפאת מהותה, חומרתה או נסיבותיה אין הוא ראוי לכהן כמנהל, רשאי השר להשעותו מכהונתו עד למתן פסק דין סופי בענינו, ולמנות לו ממלא מקום לתקופת ההשעיה; לא יושעה המנהל אלא לאחר שניתנה לו הזדמנות להביא לפני השר את טענותיו לענין ההשעיה, בתוך תקופה שהורה השר.

{{ח:סעיף|15|תוקף פעולות}}
{{ח:ת}} קיום המועצה, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה, או מחמת ליקוי במינויו או בהמשך כהונתו.

{{ח:סעיף|16|ניגוד ענינים}}
{{ח:תת|(א)}} לא יתמנה ולא יכהן כמנהל או כחבר המועצה מי שעלול להימצא, במישרין או בעקיפין, במצב של ניגוד ענינים בין תפקידו כמנהל או כחבר המועצה, לפי הענין, לבין ענין אישי שלו או לבין תפקיד אחר שלו.
{{ח:תת|(ב)}} חבר המועצה יימנע מהשתתפות בדיון ומהצבעה בישיבות המועצה אם הנושא הנדון עלול לגרום לו להימצא, במישרין או בעקיפין, במצב של ניגוד ענינים בין תפקידו כחבר המועצה לבין ענין אישי שלו או לבין תפקיד אחר שלו; חבר המועצה לא יטפל במסגרת תפקידו ברשות בנושא כאמור גם מחוץ לישיבות המועצה.
{{ח:תת|(ג)}} נתברר לחבר המועצה כי הנושא הנדון עלול לגרום לו להימצא במצב של ניגוד ענינים כאמור בסעיפים קטנים (א) או (ב), יודיע על כך ליושב ראש המועצה.
{{ח:תת|(ד)}} בסעיף זה –
{{ח:תת|סוג=הגדרה}} ”ענין אישי“ – לרבות ענין אישי של קרובו או ענין של גוף שחבר המועצה או קרובו מנהלים או עובדים אחראים בו, או ענין של גוף שיש להם בו חלק בהון המניות, בזכות לקבל רווחים, בזכות למנות מנהל או בזכות הצבעה;
{{ח:תת|סוג=הגדרה}} ”קרוב“ – בן זוג, הורה, ילד, אח או אחות או אדם אחר הסמוך על שולחנו של חבר המועצה.

{{ח:סעיף|17|תקציב הרשות}}
{{ח:ת}} המנהל יכין בכל שנה, במועד שתקבע המועצה, הצעת תקציב שנתי; התקציב טעון אישור המועצה, השר ושר האוצר.

{{ח:סעיף|18|דין וחשבון שנתי}}
{{ח:ת}} המנהל יכין דין וחשבון שנתי על פעולות הרשות לפי חוק זה ויגישו לשר, באישור המועצה.

{{ח:סעיף|19|גמול}}
{{ח:ת}} שר האוצר רשאי לקבוע הוראות בדבר תשלום גמול לחבר המועצה בעבור השתתפות בישיבות המועצה או בדבר תשלום החזר הוצאות שהוציא לצורך השתתפות בישיבות המועצה, והוא רשאי לקבוע כללים, תנאים ושיעורים לענין זה.

{{ח:סעיף|20|ביצוע ותקנות}}
{{ח:ת}} השר ממונה על ביצוע חוק זה והוא רשאי, בהתייעצות עם המועצה, להתקין תקנות לביצועו.

{{ח:סעיף|21|שמירת סמכויות}}
{{ח:ת}} אין בהוראות חוק זה כדי לגרוע מסמכויות יד יצחק בן־צבי לפי {{ח:חיצוני|חוק יד יצחק בן-צבי|חוק יד יצחק בן־צבי, התשכ״ט–1969}}, המועצה לתרבות ואמנות לפי {{ח:חיצוני|חוק התרבות והאמנות|חוק התרבות והאמנות}} ובית התפוצות לפי {{ח:חיצוני|חוק בית התפוצות|חוק בית התפוצות}}.

{{ח:סעיף|22|תחילה}}
{{ח:ת}} תחילתו של חוק זה שישה חודשים מיום פרסומו.

{{ח:חתימות|התקבל בכנסת ביום ד׳ בשבט התשס״ז (23 בינואר 2007).}}
* '''אהוד אולמרט'''
ראש הממשלה
* '''יולי תמיר'''
ממלאת מקום
שר המדע התרבות והספורט
* '''דליה איציק'''
ממלאת מקום נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]